CELEX: 52011DP0524
Language: lt
Date: 1322697600000
Title: Prašymas atšaukti Parlamento nario Georgio Tousso imunitetą 2011 m. gruodžio 1 d. Europos Parlamento sprendimas dėl prašymo atšaukti Georgio Tousso imunitetą (2011/2057(IMM))

11.6.2013   
            
            
               LT
            
            
               Europos Sąjungos oficialusis leidinys
            
            
               CE 165/68
            
         2011 m. gruodžio 1 d., ketvirtadienisPrašymas atšaukti Parlamento nario Georgio Tousso imunitetą
   P7_TA(2011)0524
   2011 m. gruodžio 1 d. Europos Parlamento sprendimas dėl prašymo atšaukti Georgio Tousso imunitetą (2011/2057(IMM))
   2013/C 165 E/09
   
      Europos Parlamentas,
   
               —
            
            
               atsižvelgdamas į 2011 m. vasario 9 d. Pirėjo pirmosios instancijos teismo 7 skyriaus teisėjo Ilio Stavropoulo prašymą atšaukti Georgio Tousso imunitetą, kuris buvo paskelbtas per 2011 m. kovo 9 d. plenarinį posėdį,
            
         
               —
            
            
               2011 m. rugsėjo 19 d. išklausęs Georgio Tousso paaiškinimų, kaip nurodyta Darbo tvarkos taisyklių 7 straipsnio 3 dalyje,
            
         
               —
            
            
               atsižvelgdamas į Protokolo Nr. 7 dėl Europos Bendrijų privilegijų ir imunitetų 9 straipsnį ir 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
            
         
               —
            
            
               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d. ir 2010 m. kovo 19 d. sprendimus (1),
            
         
               —
            
            
               atsižvelgdamas į Graikijos Respublikos Konstitucijos 62 straipsnį,
            
         
               —
            
            
               atsižvelgdamas į Darbo tvarkos taisyklių 6 straipsnio 2 dalį ir 7 straipsnį,
            
         
               —
            
            
               atsižvelgdamas į Teisės reikalų komiteto pranešimą (A7-0410/2011),
            
         
               A.
            
            
               kadangi Pirėjo pirmosios instancijos teismo 7 skyriaus teisėjas paprašė atšaukti Europos Parlamento nario Georgio Tousso imunitetą, kad galėtų tirti gavus Pirėjo magistratų teismo valstybinės prokuratūros nurodymus iškeltą baudžiamąją bylą dėl tariamo piktnaudžiavimo pasitikėjimu, dėl kurio padaryta žala viršija 147 000 EUR (Graikijos baudžiamojo kodekso 390 straipsnis ir įstatymo Nr. 1608/1950 1 straipsnis) ir dėl kurio nurodyta atlikti teisminį tyrimą (Graikijos baudžiamojo proceso kodekso 246, 248 ir 250 straipsniai);
            
         
               B.
            
            
               kadangi teisėjas ketina iškviesti Georgią Toussą liudyti šioje byloje kaip atsakovą ir atsakyti į minėtuosius pagal Graikijos baudžiamojo kodekso 270, 271 ir 273 straipsnius pateiktus kaltinimus;
            
         
               C.
            
            
               kadangi šiuo atveju rekomenduotina atšaukti Parlamento nario imunitetą;
            
         
               1.
            
            
               nusprendžia atšaukti Georgio Tousso imunitetą;
            
         
               2.
            
            
               paveda Pirmininkui nedelsiant perduoti šį sprendimą ir atsakingo komiteto pranešimą kompetentingoms Graikijos Respublikos institucijoms ir Georgiui Toussui.
            
         
      (1)  Byla Nr. 101/63 Wagner v Fohrmann ir Krier, [1964] Rink. 195; byla Nr. 149/85 Wybot v Faure ir kiti, [1986] Rink. 2391; byla Nr. T-345/05 Mote prieš Parlamentą [2008] Rink. II-2849; sujungtos bylos C-200/07 ir C-201/07 Marra v De Gregorio ir Clemente, [2008] Rink. I-7929; byla Nr. T-42/06, Gollnisch prieš Parlamentą (OL C 134, 2010 5 22, p. 29).